Donald Pleasence

Donald Henry Pleasence (5. oktoober 1919 Worksop, Inglismaa – 2. veebruar 1995 Saint-Paul-de-Vence, Prantsusmaa) oli inglise näitleja.

Pleasence sündis Inglismaal Nottinghamshire'i krahvkonnas Worksopis. Teatrinäitlejana tegi ta debüüdi 1939. aastal. Teise maailmasõja ajal teenis ta Suurbritannia kuninglikus õhuväes. Sõja ajal oli ta aasta aega sakslaste käes vangis.Donald Pleasence. Encyclopædia Britannica. Vaadatud 24.3.2017

Üks tema tuntumaid teatrirolle oli 1960. aastal Londonis Arts Theatre'is etendatud Harold Pinteri lavastuses "Majahoidja" ("The Caretaker"), kus ta kehastas manipuleerivat hulkurit Daviesi. Sama rolli esitas ta 1961. aastal ka New Yorgis Broadwayl ning rolli eest pälvis ta parima meespeaosatäitja Tony auhinna nominatsiooni. Seda rolli esitas ta ka 1963. aastal valminud samanimelises filmis ning teatris uuesti 1991. aastal Londonis.

Filmidebüüdi tegi ta 1954. aastal. Ta mängis enam kui 40 aasta jooksul rohkem kui 200 filmis. Tema tuntumad osatäitmised on muu hulgas "Halloweeni" filmisarjas, James Bondi filmis "Elad vaid kaks korda" ("You Only Live Twice"; 1967) ning filmides "Suur põgenemine" ("The Great Escape"; 1963) ja "Ummik" ("Cul-de-sac"; 1966).

1994. aastal sai ta näitlejatöö eest Briti impeeriumi ordu ohvitseriks.

 Osaline filmograafia 
 Aasta  Originaalpealkiri  Eestikeelne pealkiri  Roll 1954  "The Beachcomber"    	Tromp 1956  "1984"  "1984"  Härra Parsons 1962  "Dr. Crippen"     Dr. Crippen 1963  "The Caretaker"  "Majahoidja"  Mac Davies / Bernard Jenkins 1963  "The Great Escape"  "Suur põgenemine"  Flt. Lt. Colin Blythe 1966  "Cul-de-sac"  "Ummik"  George 1966  "Eye of the Devil"  "Saatana silm"  Pere Dominic 1966  "Eye of the Devil"  "Imeline rännak"  Dr. Michaels 1967  "You Only Live Twice"  "Elad vaid kaks korda"  Ernst Stavro Blofeld 1971  "THX 1138"  "THX 1138"  SEN 5241 1976  "The Eagle Has Landed"   Heinrich Himmler 1977  "Telefon"  "Telefon"  Nikolai Dalchimsky 1978  "Halloween"  "Halloween"  Dr. Loomis 1979  "Dracula"  "Dracula"  Dr. Jack Seward 1981  "The Monster Club"  "Koletiste klubi"  Pickering 1981  "Escape from New York"  "Põgenemine New Yorgist"  Mr. President 1981  "Halloween II"  "Halloween 2"  Dr. Loomis 1982  "Alone in the Dark"  "Üksinda pimedas"  Dr. Leo Bain 1985  "Phenomena"  "Nähtused"  John McGregor 1987  "Prince of Darkness"  "Pimeduse prints"  Preester 1988  "Halloween 4: The Return of Michael Myers"  "Halloween 4: Michael Myersi tagasitulek"  Dr. Loomis 1989  "Halloween 5: The Revenge of Michael Myers"  "Halloween 5: Michael Myersi kättemaks"  Dr. Loomis 1991  "Shadows and Fog"  "Varjud ja udu"  doktor 1995  "Halloween: The Curse of Michael Myers"  "Halloween 6: Michael Myersi needus"  Dr. Loomis

 Viited 

Välislingid

 Donald Pleasence TCM.com lehel

Kategooria:Suurbritannia näitlejad
Kategooria:Sündinud 1919
Kategooria:Surnud 1995